
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/141/10.05.2005

	
	
	


A    V    I    Z

asupra proiectului de Lege privind aprobarea Ordonanţei de urgenţă a Guvernului nr. 32/2005 pentru ratificarea Acordului de compensare între România şi Banca Internaţională pentru Reconstrucţie şi Dezvoltare privind Proiectul de privatizare a societăţilor comerciale filiale de distribuţie şi furnizare a energiei electrice "Electrica Banat" – S.A. şi "Electrica Dobrogea" – S.A., semnat la Bucureşti la 20 aprilie 2005, în legătură cu garanţia parţială de risc acordată de Banca Internaţională pentru Reconstrucţie şi Dezvoltare şi aprobarea acordurilor care compun garanţia parţială de risc, Camera Deputaţilor fiind prima Cameră sesizată  (PLx 163/2005).

În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 32/2005 pentru ratificarea Acordului de compensare între România şi Banca Internaţională pentru Reconstrucţie şi Dezvoltare privind Proiectul de privatizare a societăţilor comerciale filiale de distribuţie şi furnizare a energiei electrice "Electrica Banat" – S.A. şi "Electrica Dobrogea" – S.A., semnat la Bucureşti la 20 aprilie 2005, în legătură cu garanţia parţială de risc acordată de Banca Internaţională pentru Reconstrucţie şi Dezvoltare şi aprobarea acordurilor care compun garanţia parţială de risc, Camera Deputaţilor fiind prima Cameră sesizată, trimis cu adresa nr.  PLx 163/09.05.200



Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 10 mai 2005.


Proiectul de lege ţine cont de termenul limită de finalizare a tranzacţiei de privatizare a S.C. Electrica Banat  - S.A. şi S.C. Electrica Dobrogea  - S.A., prevăzut de Hotărârea Guvernului nr. 2301/2004 pentru aprobarea prelungirii termenului de îndeplinire a condiţiilor suspensive la perfectarea contractelor de privatizare a societăţilor comerciale filiale de distribuţie şi furnizare a energiei electrice S.C. Electrica Dobrogea  - S.A. şi S.C. Electrica Banat  - S.A., cu modificările ulterioare, respectiv data de 10 mai 2005. De asemenea, prevederile proiectului de lege ţin cont şi de intrarea în efectivitate a tuturor documentelor juridice aferente tranzacţiei, care justifică ratificarea în regim de urgenţă a Acordului de compensare între România şi Banca Internaţională pentru Reconstrucţie şi Dezvoltare, precum şi pentru aprobarea celorlalte acorduri care fac parte din garanţia parţială de risc.
În urma dezbaterilor, membrii Comisiei pentru politică economică, reformă şi privatizare au hotărât în unanimitate ca proiectul de lege să fie avizat, în forma prezentată.
                PREŞEDINTE,


     Mihai Tudose

         SECRETAR






    Vasile Cosmin Nicula

                                                                                                                       
Exper parlamentar

                                                                                                               


Alina Hodivoianu 

